| **Vytautas Kaminskas** |
| --- |
| Gimė | 1946 m. sausio 8 d.Kaunas |
| Mirė | 2022 m. lapkričio 9 d. (76 metai)Kaunas |
| Sutuoktinis (-ė) | Laimutė |
| Vaikai | Audrius |
|  |
| Veikla | inžinierius kibernetikas, informatikas, pedagogas |
| Partija | 1975 m. SSKP |
|  |
| Išsilavinimas | habil. technologijos mokslų daktaras |
| Alma mater | 1968 m. Kauno politechnikos institutas |

**Vytautas Kaminskas** (1946 m. sausio 8 d. Kaune – 2022 m. lapkričio 9 d. ten pat) – Lietuvos inžinierius kibernetikas, informatikas, pedagogas.

Biografija
----------

1963 m. aukso medaliu baigė Kauno 12-ąją vidurinę mokyklą. Nuo 1963 m. studijavo Vilniaus universitete ir Kauno politechnikos institute, kurį baigė 1968 m. įgijo automatikos ir telemechaniko specialybės inžinieriaus kvalifikaciją.

1968–1989 m. dirbo LSSR MA Fizikinių techninių energetikos problemų institute jaunesniuoju (1968–1973 m.) ir vyresniuoju (1974–1980 m.) mokslo darbuotoju bei sektoriaus (1981–1983 m.) ir laboratorijos (1984–1989 m.) vadovu. 1972 m. technikos mokslų kandidatas, 1983 m. technikos mokslų daktaras. Nuo 1984 m. profesorius.

1989–1990 m. VDU mokslo centro „Informatika" direktorius. 1990–1996 m. VDU Informatikos fakulteto dekanas ir prorektorius mokslui ir aukštosioms studijoms. 1996 m. gruodžio 12 d. išrinktas VDU rektoriumi. 2001 m. perrinktas rektoriumi antrai kadencijai (iki 2006 m. rugpjūčio mėn.). Nuo 2007 m. Sistemų analizės katedros vedėjas ir Kauno aukštųjų ir informacinių technologijų parko direktorius.

1991 ir 1996 m. Lietuvos mokslų akademijos narys ekspertas, 1998–2011 m. narys korespondentas, 2011–2021 m. buvo tikrasis narys, nuo 2021 m. – narys emritas. 2003–2006 m. Lietuvos universitetų rektorių konferencijos prezidentas. 2004–2007 m. Lietuvos mokslo tarybos narys. 

1975–1989 m. SSKP, 1989–1991 m. LKP narys. 2008 m. Lietuvos valstiečių liaudininkų sąjungos sąraše nesėkmingai kandidatavo LR Seimo rinkimuose.

Mokslinė veikla
---------------

Svarbiausios tyrimų sritys: sistemų ir procesų modeliavimas, identifikavimas, valdymas ir diagnostika. Paskelbė 4 monografijas ir apie 200 mokslo straipsnių.

Bibliografija
-------------

* Statistiniai metodai identifikuojant dinamines sistemas, su A. Nemura, 1975 m. rusų kalba
* Vibracija technikoje, su kitais, 1981 m. rusų kalba
* Dinaminių sistemų identifikavimas panaudojant diskretinius stebėjimus, d. 1, 1982 m. d. 2, 1985 m. rusų kalba
* Vytauto Didžiojo universitetas: mokslas ir visuomenė 1922–2002, su kitais, 2002 m.

Įvertinimas
-----------

* 1980 m. LSSR valstybinė premija, su kitais
* 1987 m. LSSR Ministrų Tarybos mokslo ir technikos premija
* 2001 m. Latvijos Respublikos IV laipsnio Trijų žvaigždžių ordinas
* 2003 m. Lietuvos didžiojo kunigaikščio Gedimino ordino Komandoro kryžius
* 2004 m. Vatikano Šv. Popiežiaus Silvestro ordino Komandoro kryžius

Šaltiniai
---------

1. ↑  Netekome VDU rektoriaus emerito prof. Vytauto Kaminsko. 2022-11-09. Nuoroda tikrinta 2022-11-09.
2. ↑   Archyvuota kopija 2014-02-22 iš Wayback Machine projekto.
3. ↑  *Vytautas Kaminskas*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 197
4. ↑  *Vytautas Kaminskas*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 278 psl.
5. ↑  V. Kaminskas – naujas Lietuvos universitetų rektorių konferencijos prezidentas, 2003-11-04
6. ↑
7. ↑   Archyvuota kopija 2008-10-13 iš Wayback Machine projekto.
8. ↑

Vikicitatos 

Wikiquote logoWikiquote logo
Puslapis Vikicitatose –
***Vytautas Kaminskas***

| Akademinės pareigos |
| --- |
| Prieš tai:**Bronius Vaškelis** | **Vytauto Didžiojo universiteto rektorius**1996–2006 m. | Po to:**Zigmas Lydeka** |
|